Nyeste Skilderie af Kiøbenhavn, 1807-12-03
Det Kongel. Artillerie med sine Feldt og Storm stykker indskibedes efterhaanden ved Kalkbrænderiet; Cavalleriet og det ridende Artillerie indskibedes paa Holmen; de Britiske Regimenter gik fra Citadellet ombord paa Krigskibene, og om Eftermiddagen d. 18de var kun endnu Garde-Brigaden i Land, som samme Dag rykkede frem fra Frederiksberg Slot til Strandkanten ved Hellerup med en Brigade af det lette Brit. Artillerie, Flankcompagnierne af 32te og 50de Reg, samt det 82de Reg. under Gen. Maj. Spencer, ogsaa det 4de Reg. med et Detachement af det Kgl. Artillerie i Citadellet under Oberstlieten. Wynch, efterdi det 4de eller Kongens Reg, havde været der hele Tiden som Besætning. Gener. Lieut. Georg Ludlow, udnævntes til at commandere Armeens Arriergarde. Om Aftenen d. 18de reiste der sig en heftig Storm, der varede 24 Timer og gjorde al videre Jndskibning umuelig og enhver Communication fra Strandkanten med Skibene meget besværlig. Strax da man saae, at Øens Rømning d. 19de var ugjørlig, vexledes Breve imellem det Britiske og Danske Hovedqvarteer, hvis Udfald ikke opvakte nogen Bekymring for, at der efter den berammede Tids Forløb paa nogen af Siderne vilde udbryde Fiendtligheder, endskjønt den Danske General i stærke Udtryk protesterede imod, at vi skulde blive i Besiddelse af Citadellet, som vi paa den anden Side ikke fandt raadeligt at rømme. - Om Morgenen den 20de var det stille, og saasnart det begyndte at dages, sloge alle de Kgl. Regimenters Tamboure Generalmarch ved Strandkanten, og da Transportskibene og de Britiske Fartøier ganske havde rømmet Holmene og Havnen, saa roede det under Gener. Maj. Spencer staaende Corps under Citadellets Canoner fra Arsenalet ved Strandkanten til Hellerup, for at være i Beredskab til at forstærke Garden. Da den Kgl. Chaloupe ogsaa var halet udaf Havnen, og de under Batteriet Trekroner liggende Skibe havde lettet Anker, marcherede det 4de Reg. ud af Citadellet, og rykkede, under Bedækning af sin egen Flankcompagen og en Gardepiquet frem til Garden. Saasnart de vare paa March bleve Broerne trukne op, og den Britiske Fortadjutant sendt til det Danske Hovedqvarteer, for at berette Generalen, at det stod ham nu frit for at lade Citadellet besætte af en Dansk Vagt, og derfor blev et lidet Derachement af det Kongl. Artillerie og 4de Reg, afløst af en Vagt Danske Tropper, og efterat Artillerie-Jnventarierne og Nøglerne vare blevne de dertil udnævnte Offcierer overleverede ved Maj. Bodecker og Capit. Patterson, af det Kgl. Artillerie, indskibede det Britiske Detachement sig med sine Officerer ved Citadellet, og begave sig til Hellerup. Saasnart det 4de Reg. var stødt til Garden, begyndte Gen. Lieut. Lulow Jndskibningen, der fuldførtes med stor Orden og Hurtighed. Der lod sig ingen af Fiendens Tropper see, og der var intet Sammenløb af Jndbyggerne. Folkene af alle Stænder i Staden, Landsbyerne og paa Landeveiene vare yderst høflige. Men dersom der var forefalden Uroligheder, vilde Jndskibningen dog have været ligesaa sikker. Den Jndretning, hvorfra Tropperne indskibedes, var med megen Klogskab og Skarpsindighed saaledes indrettet af S. Popham, at den baade kunde tjene til Jndskibning og Forsvar. Et lidet Fartøi, en Pram og et svømmende Batterie bleve befæstede ved hinanden ved Strandkanten; de to første bleve belagte med Bræder, og de sidste vare besatte med adskillige store Canoner til Fægtning i en skiæv Retning. De flade Baade kom paa begge Sider af Prammene, og Canonbaadene, som ogsaa indtoge Tropper, bleve posterede oven for det svømmende Batterie, saaledes at Tropperne, saasnart Artillet riebrigaden havde indskibet sig, marcherede til det res Baade, og alle afseilede til deres Skibe.